《次韵僧自文见赠四首》
元代·方回

莫诧横磨剑，宁为没字碑。
问花惊兔麦，赋药护羊蓍。
今我都无事，非公不作诗。
夜窗各坚坐，两地月明知。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。